pythainlp/thaigov-v2-corpus-22032023 huggingface dataset:
วันอังคารที่ 12 กรกฎาคม 2565
รัฐบาลหนุนผู้ปลูกทุเรียนภาคใต้ใช้ประโยชน์ความตกลงการค้าเสรี FTA
วันอังคารที่ 11 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการส่งออกอย่างต่อเนื่องโดยสนับสนุนให้เกษตรกร ผู้ประกอบการ และวิสาหกิจชุมชนผู้ปลูกทุเรียนภาคใต้ที่ผลผลิตทยอยออกสู่ตลาดในเดือนนี้ ใช้ประโยชน์จากความตกลงการค้าเสรี หรือ FTA ที่ไทยทำกับไว้กับคู่ค้า ได้แก่ ประเทศในกลุ่มอาเซียน จีน ฮ่องกง ญี่ปุ่น ออสเตรเลีย นิวซีแลนด์ อินเดีย ชิลี และเปรู โดยมี 17 ประเทศที่ยกเลิกภาษีนำเข้าทุเรียนจากไทยแล้ว รวมถึงความตกลง RCEP กับเกาหลีใต้ที่ทยอยลดภาษีนำเข้าทุเรียนไทยจากร้อยละ 36 เหลือร้อยละ 0 ในปี 2574 ทั้งนี้ มูลค่าการส่งออกทุเรียนในช่วงต้นของปี 2565 นี้ มีมูลค่ารวม 721 ล้านเหรียญสหรัฐ ขยายตัวร้อยละ 23 โดยร้อยละ 99 ส่งออกไปยังประเทศคู่ค้า FTA มีตลาดส่งออกที่สำคัญคือ จีน ฮ่องกง และจีนไทเป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 8 กุมภาพันธ์ 2565
โฆษกรัฐบาลสวน "หญิงหน่อย" ทุกนโยบายของรัฐบาลเพื่อประชาชนภาพใหญ่ อาจมีไม่ถูกใจบ้าง แต่อยู่บนพื้นฐานของข้อเท็จจริง ไม่บิดเบือนกลไกตลาด สร้างภาพเอาหน้าไปวันๆ
โฆษกรัฐบาลสวน "หญิงหน่อย" ทุกนโยบายของรัฐบาลเพื่อประชาชนภาพใหญ่ อาจมีไม่ถูกใจบ้าง แต่อยู่บนพื้นฐานของข้อเท็จจริง ไม่บิดเบือนกลไกตลาด สร้างภาพเอาหน้าไปวันๆ
วันที่ 8 กุมภาพันธ์ 2565 นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธ์ ประธานพรรคไทยสร้างไทย โพสต์ทวิตเตอร์ท้าให้ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จ่ายค่าน้ำค่าไฟ รับเงินเท่ากับค่าแรงขั้นต่ำ 300 บาท จะได้เข้าใจความเดือดร้อนของประชาชนว่า รัฐบาลภายใต้การนำของพล.อ.ประยุทธ์เข้ามาเพื่อแก้ไขปัญหาความเดือดร้อนให้กับประชาชน และสะสางการทุจริตคอรัปชั่นที่รัฐบาลในอดีตทิ้งเอาไว้ ทุกนโยบายของรัฐบาลจึงเป็นการเข้าไปช่วยเหลือประชาชนในภาพใหญ่ทั่วประเทศ ไม่ใช่เฉพาะกลุ่มใดกลุ่มหนึ่ง อย่างไรก็ตาม ถ้าหากรัฐบาลในอดีตที่คุณหญิงสุดารัตน์คุ้นเคยดีทำได้อย่างที่คุณหญิงสุดารัตน์พูด เข้าใจความเดือดร้อนของประชาชนเป็นอย่างดี ก็คงไม่ปล่อยให้เกิดการทุจริตจนอดีตรัฐมนตรีต้องติดคุกและไม่เคยรับผิดชอบสิ่งที่ตัวเองทำไว้กับประเทศไทยเลย
"นายกฯ เข้าใจความเดือดร้อนของประชาชนเป็นอย่างดี จึงคิดนโยบายเพื่อแก้ปัญหาให้กับประชาชนทุกกลุ่ม ซึ่งเป็นเรื่องปกติที่อาจจะไม่ถูกใจใครบ้าง แต่เป็นนโยบายที่อยู่บนพื้นฐานของข้อเท็จจริง ไม่บิดเบือนกลไกตลาด หรือสร้างภาพเอาหน้าไปวันๆ ทั้งนี้ คุณหญิงสุดารัตน์เป็นนักการเมืองอาวุโสแล้ว ควรเล่นการเมืองโดยยื่นความหวังดีให้ประชาชนแทนการสร้างละครให้ดูดีไปวันๆ ดูบ้าง หรือทางที่ดี ลองเข้าไปคลุกคลีกับชาวบ้านแบบปกติดูบ้าง จะได้รู้ว่าทุกวันนี้ชาวบ้านเขาคิดกับคุณหญิงสุดารัตน์หรือฝ่านค้านแบบไหนบ้าง เผื่อบางทีอาจจะทำให้ตาสว่างขึ้นและเลิกหลอกตัวเองเสียที"นายธนกร กล่าว
---------------------------
วันพุธที่ 4 สิงหาคม 2564
กรมบัญชีกลางเร่งประชาสัมพันธ์เปลี่ยนแปลงบัญชีเงินฝาก ธ.ธนชาต (เดิม) เปลี่ยนแปลงเลขที่บัญชีเงินฝากใหม่
กรมบัญชีกลางเร่งประชาสัมพันธ์ให้ข้าราชการ ลูกจ้างประจำ ผู้รับเบี้ยหวัดบำนาญ และพลทหารกองประจำการ ที่เคยใช้บัญชีเงินฝาก ธ.ธนชาต (เดิม) ติดต่อขอเปลี่ยนแปลงเลขที่บัญชีเงินฝากใหม่ เพื่อให้ได้รับเงินอย่างต่อเนื่อง
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการรวมกิจการระหว่างธนาคารธนชาตและธนาคารทหารไทย จำกัด (มหาชน) ภายใต้ชื่อ “ธนาคารทหารไทยธนชาต จำกัด (มหาชน)” นั้น ซึ่งในส่วนของธนาคารธนชาตเดิม จะมีการเปลี่ยนแปลงข้อมูลเลขที่บัญชีเงินฝากธนาคารของลูกค้าเดิมทั้งหมด และมีผลตั้งแต่วันที่ 5 กรกฎาคม 2564 เป็นต้นไป เพื่อให้การโอนเงินเข้าบัญชีเงินฝากธนาคารที่ใช้รับเงินเดือน ค่าจ้างประจำ เบี้ยหวัดบำนาญ และเงินอื่นๆ ในลักษณะเดียวกัน รวมทั้งการโอนเงินเดือนพลทหารกองประจำการ ผ่านระบบจ่ายตรงเงินเดือนและค่าจ้างประจำ (e-Payroll) ระบบบำเหน็จบำนาญ (e-Pension) และระบบบูรณาการฐานข้อมูลสวัสดิการสังคม (e-Social Welfare) ของกรมบัญชีกลางมีความต่อเนื่อง
“จึงขอประชาสัมพันธ์ให้ข้าราชการ ลูกจ้างประจำ ผู้รับเบี้ยหวัดบำนาญและเงินอื่น ๆ ในลักษณะเดียวกันหรือพลทหารกองประจำการ ที่เป็นลูกค้าของธนาคารธนชาตเดิม ไปติดต่อธนาคารทหารไทยธนชาต จำกัด (มหาชน) เพื่อขอเปลี่ยนแปลงเลขที่บัญชีเงินฝากธนาคารใหม่ และนำเลขที่บัญชีเงินฝากดังกล่าว ไปแจ้งกับเจ้าหน้าที่ในสังกัดหน่วยงานของท่าน ที่ปฏิบัติงานในส่วนที่เกี่ยวข้องกับระบบ e-Payroll หรือระบบบำเหน็จบำนาญ e-Pension หรือระบบ e-Social Welfare แล้วแต่กรณี เพื่อดำเนินการเปลี่ยนแปลงเลขที่บัญชีเงินฝากธนาคารใหม่ให้แก่ผู้มีสิทธิรับเงินต่อไป ทั้งนี้ สามารถสอบถามรายละเอียดเพิ่มเติมได้ที่ Call center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
วันจันทร์ที่ 4 กรกฎาคม 2565
​"ปืนใหญ่โบราณ สืบสานเอกลักษณ์ พิทักษ์ความเป็นไทย"
สำนักงานปลัดกระทรวงกลาโหม ร่วมกับ กรมศิลปากร เข้าดำเนินการปรับปรุงปืนใหญ่ ณ พิพิธภัณฑ์กลางแจ้งส่วนจัดแสดงปืนใหญ่โบราณหน้าอาคารศาลาว่าการกลาโหม ซึ่งเป็นมรดกทางประวัติศาสตร์ที่สำคัญของชาติ ที่ตั้งอยู่เคียงคู่พระบรมมหาราชวังมาอย่างยาวนาน
วันพุธที่ 13 ตุลาคม 2564
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๔
วันที่ ๑๓ ตุลาคม ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๔ โดยมีนายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรมและผู้บริหารกระทรวงวัฒนธรรม เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 6 มกราคม 2565
ดีอีเอส เผยศาลสั่งปิด 50 ยูอาร์แอลประเดิมเปิดสัปดาห์แรกปี 65
ดีอีเอส เผยศาลสั่งปิด 50 ยูอาร์แอลประเดิมเปิดสัปดาห์แรกปี 65
โฆษกดีอีเอสฝ่ายการเมืองเผยประเดิมต้นปี65มีคำสั่งศาลปิดกั้นและลบเนื้อหาผิดกฎหมาย50ยูอาร์แอลย้ำกระทรวงดิจิทัลฯทำงานเชิงรุกต่อเนื่องหวังขจัดปัญหาข้อความเท็จให้หมดจากสังคมโซเชียล
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากแนวโน้มปัญหาการโพสต์ข้อความเท็จที่ยังมีการแพร่กระจายบนช่องทางโซเชียลต่างๆจำนวนมากสร้างความตื่นตระหนกความสับสนให้กับประชาชนและกระทบต่อความมั่นคงของชาตินายชัยวุฒิธนาคมานุสรณ์รัฐมนตรีว่าการกระทรวงดิจิทัลฯได้เร่งติดตามปัญหาเชิงรุกมีการมอนิเตอร์สถานการณ์ทั้งในและต่างประเทศทุกวัน
ทั้งนี้สถานการณ์ข่าวปลอมและการดำเนินการตามพ.ร.บ.คอมพิวเตอร์ฯระหว่างวันที่27ธ.ค.64 – 2ม.ค.65พบว่ามีการดำเนินการกับผู้กระทำความผิดตามพ.ร.บ.คอมพิวเตอร์ฯจำนวน19ยูอาร์แอลแบ่งเป็นเฟซบุ๊ก11ยูอาร์แอลยูทูบ6ยูอาร์แอลและทวิตเตอร์2ยูอาร์แอล
ทางด้านการดำเนินคดีกับผู้กระทำความผิดดีอีเอสได้ประสานหน่วยงานเจ้าของเรื่องมาร้องทุกข์ดำเนินคดีกับผู้กระทำความผิดแล้วโดยในช่วงสัปดาห์ดังกล่าวศาลสั่งปิดกั้นและลบเนื้อหาที่ผิดพ.ร.บ.คอมพิวเตอร์ฯแล้ว2คำสั่งจำนวน50ยูอาร์แอลโดยเป็นเนื้อหาเกี่ยวกับความมั่นคง
“ขอฝากความห่วงใยให้แก่พี่น้องประชาชนที่ใช้สื่อสังคมออนไลน์ให้ระมัดระวังและไตร่ตรองข้อมูลให้รอบด้านหากโพสต์ข้อความที่เป็นเท็จสร้างข่าวปลอมในระบบคอมพิวเตอร์รวมถึงผู้ที่แชร์ข้อความนั้นถือว่ามีความผิดตามกฎหมาย”นางสาวนพวรรณกล่าว
************
วันศุกร์ที่ 24 ธันวาคม 2564
“ชัยวุฒิ” เปิดเวทีระดมสมองผู้บริหารดีอีเอสวางกรอบยุทธศาสตร์ 5 ปี
“ชัยวุฒิ” เปิดเวทีระดมสมองผู้บริหารดีอีเอสวางกรอบยุทธศาสตร์ 5 ปี
“ชัยวุฒิ” รมว.ดีอีเอส นั่งหัวโต๊ะประชุมเชิงปฏิบัติการเพื่อจัดทำยุทธศาสตร์กระทรวงดิจิทัลฯ เปิดเวทีให้ผู้บริหารระดับสูง และเจ้าหน้าที่ทุกหน่วยงานในสังกัดร่วมกันระดมความคิด ชูแผนยุทธศาสตร์ 5 ปี เน้นขับเคลื่อนเศรษฐกิจจากเทคโนโลยีดิจิทัล และพัฒนากำลังคนด้วยการใช้ประโยชน์จากดิจิทัล
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า กระทรวงดิจิทัลฯ ได้จัดประชุมเชิงปฏิบัติการเพื่อจัดทำยุทธศาสตร์กระทรวงดิจิทัลเพื่อเศรษฐกิจและสังคม ระยะ 5 ปี (พ.ศ. 2566 – 2570) โดยประเด็นสำคัญในการจัดทำแผนยุทธศาสตร์ฉบับนี้ จะมุ่งเน้นการขับเคลื่อนเศรษฐกิจจากเทคโนโลยีดิจิทัล เพื่อรองรับการพัฒนาเศรษฐกิจของประเทศ การยกระดับคุณภาพชีวิตและลดความเหลี่อมล้ำในสังคม การพัฒนากำลังคน ตลอดจนสร้างความเชื่อมั่นในการใช้เทคโนโลยีดิจิทัลอย่างมั่นคงปลอดภัย
โดยในการประชุมเชิงปฏิบัติการครั้งนี้ มีคณะผู้บริหารจากทุกส่วนงานเข้าร่วม ได้แก่ นายเนวินธุ์ ช่อชัยทิพฐ์ ผู้ช่วยรัฐมนตรีว่าการกระทรวงดิจิทัลฯ นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ผู้บริหารกระทรวงดิจิทัล และหัวหน้าหน่วยงานในสังกัดกระทรวงดิจิทัลฯ
“การจัดทำแผนยุทธศาสตร์กระทรวงฯ ในครั้งนี้ มีวัตถุประสงค์เพื่อให้ผู้บริหารระดับสูง และเจ้าหน้าที่ทุกหน่วยงานในสังกัดกระทรวง ได้ร่วมกันระดมความคิด หารือแลกเปลี่ยนความคิดเห็น และร่วมกันพิจารณาประเด็นสำคัญในการจัดทำยุทธศาสตร์กระทรวงฯ และข้อมูลโครงการสำคัญที่ขับเคลื่อนยุทธศาสตร์ (Flagship Project) รวมถึงกำหนดแนวทางในการทำงานที่เชื่อมโยงสอดประสานระหว่างกัน เพื่อการขับเคลื่อนการพัฒนาดิจิทัลเพื่อเศรษฐกิจและสังคมของประเทศ พัฒนากำลังคนโดยใช้ประโยชน์จากดิจิทัล” นายชัยวุฒิกล่าว
สำหรับเนื้อหาการประชุม เป็นการทบทวนวิสัยทัศน์ พันธกิจ และแผนปฏิบัติราชการของกระทรวงฯ ตามนโยบายรัฐบาล ยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 13 นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม และแผนอื่นๆ ที่เกี่ยวข้อง ภารกิจ แผนงาน โครงการที่สำคัญของกระทรวงฯ ซึ่งได้ดำเนินการไปแล้ว รวมถึงแผนที่จะดำเนินการต่อไป
*****************
วันพุธที่ 22 มิถุนายน 2565
ออมสินเดินหน้าช่วยลดภาระข้าราชการ จับมือ กบข. จัดโปรโมชันเพื่อสมาชิก กบข. ในโครงการสินเชื่อสวัสดิการสู้ภัยโควิด คิดดอกเบี้ยถูก งวดผ่อนต่ำ ไม่ต้องใช้บุคคลค้ำ
ธนาคารออมสินได้จัดทำโครงการ สินเชื่อสวัสดิการ “สู้ภัยโควิด” มอบสิทธิประโยชน์พิเศษ คือ อัตราดอกเบี้ยต่ำสุด 5.995% (ตามเงื่อนไขธนาคาร) ไม่ต้องมีบุคคลค้ำประกัน ผ่อนชำระเงินงวดเพียง 1,200 บาทต่อวงเงินกู้ 100,000 บาท ให้กู้สูงสุดไม่เกินรายละ 500,000 บาท
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารออมสินได้จัดทำโครงการสินเชื่อผ่อนปรนหลักเกณฑ์การพิจารณาอนุมัติ พร้อมให้เงื่อนไขพิเศษในการกู้ เพื่อช่วยเพิ่มสภาพคล่อง บรรเทาความเดือดร้อนของประชาชนมาอย่างต่อเนื่อง หลากหลายโครงการ ครอบคลุมอาชีพต่าง ๆ ทั้งที่เป็นแรงงานในระบบ ผู้ประกอบอาชีพอิสระ ผู้ประกอบการรายย่อย รวมถึงข้าราชการ หรือบุคลากรของรัฐ ที่ปัจจุบันกลุ่มอาชีพบุคลากรของรัฐสามารถยื่นขอกู้ในโครงการ สินเชื่อสวัสดิการ “สู้ภัยโควิด” ที่มอบสิทธิประโยชน์พิเศษ คือ อัตราดอกเบี้ยต่ำสุด 5.995% (ตามเงื่อนไขธนาคาร) ไม่ต้องมีบุคคลค้ำประกัน ผ่อนชำระเงินงวดเพียง 1,200 บาทต่อวงเงินกู้ 100,000 บาท ให้กู้สูงสุดไม่เกินรายละ 500,000 บาท ซึ่งผู้กู้สามารถนำเงินกู้จากสินเชื่อสวัสดิการ “สู้ภัยโควิด” ไปชำระหนี้สินอื่นที่คิดดอกเบี้ยสูงกว่า ซึ่งจะช่วยเพิ่มสภาพคล่องในการใช้จ่ายอุปโภคบริโภคที่จำเป็นในชีวิตประจำวันได้ ดังนั้น เพื่อขยายผลให้ข้าราชการได้เข้าถึงสิทธิประโยชน์ของโครงการดังกล่าว ธนาคารจึงร่วมกับกองทุนบำเหน็จบำนาญข้าราชการ (กบข.) จัดโปรโมชันสำหรับสมาชิก กบข. มอบสิทธิพิเศษ 2 ต่อเป็นของที่ระลึกและบัตรของขวัญ ทั้งนี้ เฉพาะสำหรับสมาชิก กบข. ที่หน่วยงานต้นสังกัดได้ทำบันทึกข้อตกลงการให้สินเชื่อร่วมกับธนาคารออมสินไว้แล้ว
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) กล่าวว่า สมาชิก กบข. ให้ความสนใจสวัสดิการทางการเงินอย่างต่อเนื่อง จากสถิติการใช้สวัสดิการในปี 2564 ที่ผ่านมา พบว่ามีอัตราการใช้สวัสดิการทางการเงินสูงเป็นอันดับที่ 3 รองลงมาจากสวัสดิการด้านไลฟ์สไตล์และประกัน ซึ่งความร่วมมือกับธนาคารออมสินในครั้งนี้จะเป็นอีกหนึ่งทางเลือกให้แก่สมาชิก คาดว่าจะสามารถช่วยบรรเทาความเดือดร้อนให้กับสมาชิก กบข. ที่ได้รับผลกระทบจากการแพร่ระบาดของเชื้อไวรัสโควิด-19 ทำให้รายได้ของครอบครัวลดลง ด้วยข้อเสนออัตราดอกเบี้ยเงินกู้ของธนาคารออมสินที่ต่ำกว่าสินเชื่อประเภทเดียวกันของสถาบันการเงินอื่น และงวดผ่อนชำระต่ำเป็นพิเศษ ซึ่งจะช่วยลดภาระค่าใช้จ่ายต่อเดือนกรณีที่สมาชิกนำเงินกู้ไปชำระหนี้ประเภทอื่นที่มีอยู่ก่อนหน้านี้ หรือผู้ที่ประสงค์จะกู้ใหม่สำหรับแบ่งเบาภาระค่าใช้จ่ายจำเป็นในชีวิตประจำวัน ก็ได้รับสิทธิประโยชน์ตามเงื่อนไขพิเศษนี้เช่นเดียวกัน โดยสมาชิก กบข. ที่ยื่นขอสินเชื่อภายในกำหนดระยะเวลาโปรโมชัน จะได้รับของที่ระลึกทุกท่านเมื่อติดต่อยื่นกู้ และสิทธิพิเศษต่อที่ 2 รับ Tesco Gift Card สูงสุด 500 บาท/คน เมื่อสินเชื่อได้รับอนุมัติ
ทั้งนี้ สมาชิก กบข. ที่สนใจสามารถแจ้งความประสงค์ผ่านแอป กบข. My GPF Application และที่เว็บไซต์ธนาคารออมสิน www.gsb.or.th ได้ตั้งแต่บัดนี้เป็นต้นไป โดยจะมีเจ้าหน้าที่ธนาคารออมสินติดต่อกลับสมาชิกตามลำดับคิวที่แจ้งความประสงค์ หมดเขตระยะเวลาสิทธิพิเศษ 2 ต่อ ในวันที่ 31 สิงหาคม 2565 โดยยื่นเอกสารขอกู้และจัดทำนิติกรรมสัญญาได้ที่ธนาคารออมสินทุกสาขา สอบถามรายละเอียดเพิ่มเติม ได้ที่ GSB Contact Center โทร. 1115 และ facebook : GSB Society หรือติดต่อ กบข. ที่ GPF Contact Center โทร. 1179 facebook กบข. หรือ LINE กบข. พิมพ์ค้นหาไอดี @gpfcommunity
https://www.gsb.or.th/news/gsbgpf/
วันพุธที่ 15 ธันวาคม 2564
เอกอัครราชทูตสาธารณรัฐฝรั่งเศสประจำประเทศไทยเข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่
เอกอัครราชทูตสาธารณรัฐฝรั่งเศสประจำประเทศไทยเข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่
เมื่อวันที่ ๑๕ ธันวาคม ๒๕๖๔ เวลา ๑๕.๐๐ น. นายตีแยรี มาตู (Thierry Mathou) เอกอัครราชทูตสาธารณรัฐฝรั่งเศสประจำประเทศไทยเข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่
ในโอกาสนี้ รองนายกรัฐมนตรีได้ชื่นชมเอกอัครราชทูตสาธารณรัฐฝรั่งเศสฯ ที่ได้ปฏิบัติงานอย่างแข็งขันเพื่อกระชับความสัมพันธ์ไทย-ฝรั่งเศส ตั้งแต่การเข้ารับหน้าที่ รวมทั้งยินดีที่ทั้งสองฝ่ายอยู่ระหว่างการจัดทำแผนการ(Roadmap) สำหรับการดำเนินความสัมพันธ์ไทย-ฝรั่งเศส เพื่อยกระดับไปสู่ความเป็นหุ้นส่วนทางยุทธศาสตร์ระหว่างกัน
รองนายกรัฐมนตรียังได้ชื่นชมความสัมพันธ์ทวิภาคีไทย-ฝรั่งเศสที่ครอบคลุมรอบด้าน อาทิ ความร่วมมือด้านความมั่นคงและการป้องกันประเทศ และความร่วมมือทางการแพทย์และสาธารณสุข โดยเฉพาะ ความประสงค์ของฝรั่งเศสการบริจาควัคซีน Pfizer ให้แก่ไทย ในสถานการณ์การแพร่ระบาดของเชื้อไวรัสโคโรนา ๒๐๑๙ (โควิด-๑๙)
เอกอัครราชทูตสาธารณรัฐฝรั่งเศสฯ ได้นำเสนอยุทธศาสตร์ในภูมิภาคอินโด-แปซิฟิก ของฝรั่งเศส และสหภาพยุโรป รวมถึงแนวทางความร่วมมือกับไทยภายใต้ยุทธศาสตร์ดังกล่าว และประเด็นที่ฝรั่งเศสให้ความสำคัญในโอกาสที่ฝรั่งเศสจะดำรงตำแหน่งประธานคณะมนตรีแห่งสหภาพยุโรปในครึ่งปีแรก ๒๕๖๕ รวมทั้งได้ชื่นชมบทบาทของรองนายกรัฐมนตรีเป็นประธานที่ประชุมคณะมนตรีของคณะกรรมาธิการแม่น้ำโขง (Mekong River Commission Council – MRC Council) ในปี ๒๕๖๔ โดยฝรั่งเศสพร้อมผลักดันความร่วมมือเพื่อพัฒนาทรัพยากรมนุษย์ และพัฒนาความสามารถของประเทศสมาชิก MRC ในการบริหารจัดการน้ำในลุ่มน้ำโขง ดังที่สำนักงานเพื่อการพัฒนาสาธารณรัฐฝรั่งเศส (Agence française de développement) ได้มอบทุนสนับสนุนจำนวน ๑.๕ ล้านยูโรให้แก่ MRC เพื่อปรับปรุงและขยายเครือข่ายการติดตามสถานการณ์น้ำในแม่น้ำโขง เมื่อเดือนพฤษภาคม ๒๕๖๔ ที่ผ่านมา นอกจากนี้ ที่ผ่านมารัฐบาลฝรั่งเศสให้การสนับสนุนเงินทุนแก่ MRC ตั้งแต่ปี พ.ศ. ๒๕๕๐-๒๕๕๕ เพื่อสร้างและติดตั้งสถานีโทรมาตร ๔๙ แห่ง และ ปี พ.ศ. ๒๕๕๙-๒๕๖๕ เพิ่มเติมอีก ๑๑ แห่ง สรุปภาพรวมแล้ว รัฐบาลฝรั่งเศสให้การสนับสนุนเงินทุนแก่ MRC ตั้งแต่ ปี พ.ศ. ๒๕๔๙ เป็นเงินประมาณ ๑๐ ล้านเหรียญยูโร หรือประมาณ ๔๐๐ ล้านบาท
อนึ่ง รองนายกรัฐมนตรีได้มอบหมายกระทรวงการต่างประเทศให้ประสานงานกับหน่วยงานที่เกี่ยวข้องเพื่อผลักดันความร่วมมือไทย-ฝรั่งเศสที่รองนายกรัฐมนตรีและเอกอัครราชทูตสาธารณรัฐฝรั่งเศสฯ ได้หารือให้เกิดเป็นรูปธรรม
วันอังคารที่ 23 พฤศจิกายน 2564
บขส. ย้ำยังเปิดให้บริการตามปกติ พร้อมเดินหน้าเอาผิดผู้แชร์ข่าวปลอม “บขส. หยุดวิ่งรถ ทุกเส้นทางทั่วประเทศ”
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่มีสื่อโซเชียลมีเดียแชร์ข่าว บขส. หยุดวิ่งรถทุกเส้นทางทั่วประเทศ เริ่มวันพรุ่งนี้ (23 พฤศจิกายน 2564) นั้น บขส. ขอแจ้งว่า ข่าวดังกล่าวเป็น “ข่าวปลอม” บขส. ยังเปิดให้บริการเดินรถตามปกติ ผู้โดยสารสามารถจองตั๋วเดินทางผ่านช่องทางต่าง ๆ ของ บขส. อาทิ Application E-Ticket, website บขส. www.transport.co.th และเคาน์เตอร์เซอร์วิสทุกสาขา หรือตัวแทนจำหน่ายตั๋วของ บขส. สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
ทั้งนี้ บขส. ได้มอบหมายให้ฝ่ายกฎหมาย เข้าแจ้งความดำเนินคดีกับผู้ที่แชร์ข่าวปลอม เนื่องจากมีการนำข้อมูลเท็จ หรือข่าวปลอม ไปเผยแพร่สร้างความเสียหายให้กับองค์กร รวมทั้งสร้างความสับสนให้แก่ประชาชนผู้ใช้บริการเป็นวงกว้าง
วันศุกร์ที่ 18 กุมภาพันธ์ 2565
โฆษกรัฐบาลเผย นายกฯ พอใจภาพรวม ครม./รมว. ชี้แจงสภาอภิปรายทั่วไป ย้ำไม่ต้องการสร้างความแตกแยก  ยอมรับห่วงใยทุกปัญหาที่ส่งผลกระทบต่อพี่น้องประชาชน
โฆษกรัฐบาลเผย นายกฯ พอใจภาพรวม ครม./รมว. ชี้แจงสภาอภิปรายทั่วไป ย้ำไม่ต้องการสร้างความแตกแยก  ยอมรับห่วงใยทุกปัญหาที่ส่งผลกระทบต่อพี่น้องประชาชน
วันนี้ 18 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกลาโหม พอใจภาพรวมการประชุมสภาผู้แทนราษฎร เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ในวันแรก (17 ก.พ. 65) ซึ่ง ครม./รัฐมนตรีสามารถชี้แจงตอบคำถามของ ส.ส. ด้วยข้อมูลที่ชัดเจน พร้อมฝากขอบคุณทุกเสียงสะท้อนที่ชื่นชมนายกรัฐมนตรีที่มีการเตรียมตัว เตรียมพร้อมข้อมูลชี้แจงในรัฐสภามาอย่างดี ซึ่งนายกรัฐมนตรี ย้ำไม่ต้องการสร้างความแตกแยก ซึ่งการประชุมสภาผู้แทนราษฎร ตามมาตร 152 ในวันที่ 17-18 ก.พ. 65 เพื่อซักถามข้อเท็จจริงหรือเสนอแนะปัญหาต่อคณะรัฐมนตรี ดังนั้น อะไรดีก็รับฟัง เมื่อไม่ดี ก็ตรวจสอบ ขอให้มั่นใจว่า นายกรัฐมนตรีตั้งใจแก้ปัญหาที่ส่งผลกระทบต่อประชาชนทุกเรื่อง ให้สอดคล้องกับการใช้จ่ายงบประมาณ ตามกรอบวงเงินและกฎหมายที่มีอยู่
นายธนกร กล่าวว่า ช่วงหนึ่งในระหว่างการประชุมวานนี้ นายกรัฐมนตรียังกล่าวการแก้ปัญหาราคาพลังงานที่เพิ่มสูงขึ้น โดยให้ตรึงราคาขายปลีกน้ำมันดีเซลทุกประเภทไม่ให้เกิน 30 บาทต่อลิตร ตรึงราคาก๊าซหุงต้มขนาดถัง 15 กก. ที่ 318 บาทต่อถัง ซึ่งราชกิจจานุเษกษา ได้เผยแพร่กฎกระทรวง กำหนดพิกัดอัตราภาษีสรรพสามิต (ฉบับที่ 19) พ.ศ. 2565 ลดภาษีสรรพสามิตน้ำมันดีเซลไม่เกิน 3 บาทต่อลิตร มีผลแล้วถึงวันที่ 20 พฤษภาคม 65 ส่งผลให้ราคาน้ำมันขายปลีกปรับตัวลง ตั้งแต่วันนี้ ///
วันอังคารที่ 26 เมษายน 2565
ดีอีเอส – ดีป้ารายงานนายกฯ ความสำเร็จร่วมงาน World Expo 2020 Dubai คว้ายอดนิยมอันดับ 4
ดีอีเอส – ดีป้ารายงานนายกฯ ความสำเร็จร่วมงาน World Expo 2020 Dubai คว้ายอดนิยมอันดับ 4
“ชัยวุฒิ”รมว.ดีอีเอสนำคณะรายงานความสำเร็จอาคารแสดงประเทศไทยในงานWorld Expo 2020 Dubaiแก่นายกรัฐมนตรีติดอันดับอาคารแสดงยอดนิยมลำดับ4และส่งผลงานแพลตฟอร์มดิจิทัลที่เชื่อมโยงข้อมูลน้ำคว้ารางวัลชนะเลิศและรางวัลCommunity Choice Awardจากการแข่งขันแฮคกาธอนในงาน
วันนี้(26เม.ย. 65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลฯนายณัฐพลนิมมานพัชรินทร์ผู้อำนวยการใหญ่สำนักงานส่งเสริมเศรษฐกิจดิจิทัล(ดีป้า)พร้อมคณะผู้บริหารร่วมรายงานความสำเร็จอาคารแสดงประเทศไทย(Thailand Pavilion)ในงานWorld Expo 2020 Dubaiที่จัดขึ้นระหว่างวันที่1ต.ค.64 –31มี.ค. 65ณเมืองดูไบประเทศสหรัฐอาหรับเอมิเรตส์แก่พลเอกประยุทธ์จันทร์โอชานายกรัฐมนตรีณตึกสันติไมตรีทำเนียบรัฐบาล
พลเอกประยุทธ์จันทร์โอชานายกรัฐมนตรี ได้กล่าวชื่นชมและร่วมแสดงความยินดีกับความสำเร็จของทีมประเทศไทยในการสร้างชื่อเสียงบนเวทีระดับโลกอย่างWorld Expo 2020 Dubaiพร้อมเยี่ยมชมอาคารแสดงประเทศไทยผ่านระบบVR 360องศาพร้อมฃมอบหมายให้ดีอีเอสและดีป้าบูรณาการการทำงานกับหน่วยงานรัฐและเอกชนต่อยอดการใช้ประโยชน์จากเทคโนโลยีดิจิทัลเพื่อนำมาประยุกต์ใช้แก้ไขปัญหาอำนวยความสะดวกและยกระดับคุณภาพชีวิตคนไทยโดยไม่ทอดทิ้งใครไว้ข้างหลัง
ด้านนายชัยวุฒิกล่าวว่าตลอดระยะเวลา182วันอาคารแสดงประเทศไทยได้ต้อนรับผู้เข้าชมรวมกว่า2.35ล้านคนประกอบด้วยราชวงศ์ของสหรัฐอาหรับเอมิเรตส์และประเทศอื่นๆผู้นำรัฐบาลและองค์การระหว่างประเทศตลอดจนผู้บริหารจากองค์กรธุรกิจชั้นนำและนักท่องเที่ยวจากทั่วโลกได้รับคะแนนความนิยมจากสาธารณชนสูงที่สุดในโซนการจัดแสดงMobilityโดยการเก็บข้อมูลสถิติของGoogle Public Reviewพบว่าอาคารแสดงประเทศไทยได้รับความนิยมอยู่ในลำดับที่4ของงานWorld Expo 2020 Dubaiรองจากอาคารแสดงของประเทศซาอุดิอาระเบียปากีสถานและสหรัฐอาหรับเอมิเรตส์
อีกทั้งได้รับรางวัลHonorable MentionประเภทEditor’s Choice AwardจากนิตยสารEXHIBITOR Magazineนิตยสารที่ได้รับการยอมรับในแวดวงอุตสาหกรรมการจัดแสดงนิทรรศการต่างๆทั่วโลก
สำหรับอาคารแสดงประเทศไทยจัดขึ้นภายใต้แนวคิดการขับเคลื่อนสู่อนาคต(Mobility for the Future)โดยได้รับความร่วมมือจากหน่วยงานพันธมิตรทั้งภาครัฐและภาคเอกชนนอกจากนี้ดีป้ายังเปิดโอกาสให้ดิจิทัลสตาร์ทอัพสัญชาติไทยร่วมกิจกรรมInnovation Weekเพื่อแสดงศักยภาพและผลงานด้านเทคโนโลยีและนวัตกรรมดิจิทัลสู่สายตานักลงทุนต่างชาติซึ่งถือเป็นกุญแจสำคัญในการสร้างความเชื่อมั่นและเปิดโอกาสสู่ตลาดโลกและตลาดตะวันออกกลางผ่านความพร้อมด้านโครงสร้างพื้นฐานและระบบนิเวศดิจิทัลของประเทศ
นอกจากนี้ในงานดังกล่าวประเทศไทยยังนำพาผลงาน‘Hydrogence’แพลตฟอร์มดิจิทัลที่เชื่อมโยงข้อมูลน้ำคว้ารางวัลชนะเลิศและรางวัลCommunity Choice Awardที่ตัดสินจากคะแนนโหวตของประชาชนทั่วไปจากการแข่งขันแฮคกาธอนในรายการMindSphere Future World Seriesภายใต้หัวข้ออนาคตของการบริหารจัดการทรัพยากรน้ำ(Future Water Hack)ที่จัดขึ้นภายในงานเหนือผู้เข้าร่วมแข่งขันซึ่งล้วนแต่เป็นสตาร์ทอัพชั้นนำจากทั่วโลกกว่า90ทีม
ทั้งนี้ผลงานดังกล่าวเป็นการพัฒนาร่วมกันระหว่างฝ่ายนวัตกรรมสารสนเทศทรัพยากรน้ำและดีป้าโดย‘Hydrogence’เป็นแพลตฟอร์มดิจิทัลที่เชื่อมโยงข้อมูลน้ำก่อนประมวลผลคาดการณ์ปริมาณน้ำเพื่อควบคุมการไหลของน้ำแบบอัตโนมัติเพื่อการบริหารจัดการอย่างเป็นระบบและมีประสิทธิภาพ
***************
วันเสาร์ที่ 25 กันยายน 2564
PM delivers statement at “High-level Dialogue on Energy Summit 2021”
PM delivers statement at “High-level Dialogue on Energy Summit 2021”
September 25, 2021, at 0400hrs (1700hrs in New York, USA), Prime Minister and Defense Minister Gen. Prayut Chan-o-cha delivered a statement via a teleconference at the “High-level Dialogue on Energy Summit 2021”, held at the UN Headquarters in New York, USA. Government Spokesperson Thanakorn Wangboonkongchana disclosed gist of his statement as follows:
According to the Prime Minister, today’s meeting is a great opportunity for countries to deliberate on climate change-related challenges, and a global roadmap towards the Sustainable Development Goals. The Royal Thai Government attaches great importance to Energy Transition and the implementation of the United Nations’ Sustainable Development Goal 7, which ensures access to clean, affordable and reliable energy services, in order to achieve the Net Zero Carbon Emissions target and maintain global temperature rise within 1.5 to 2 degrees Celsius as stipulated in the Paris Agreement. Thailand is now working on the National Energy Plan. The goal is to drive the country towards a low-carbon economy and society by increasing the proportion of clean energy to no less than 50 percent of the new electricity generation. Thailand is also working on a long-term strategic plan for the reduction of greenhouse gas emissions in order to achieve the Carbon Neutrality Goal by 2065 – 2070.
The Prime Minister added that all countries should work together to lay the foundation for the post-COVID-19 era, developing with peace and prosperity, especially with regards to the environment and nature. Human behavior should be adjusted so that a balance could be reached between humans, other living things, and the environment, while resources should be optimized not maximized. On this front, Thailand has adopted a new approach called the “Bio-Circular-Green” (or BCG) Economy Model. This Model applies new technologies and innovation to further build on Thailand's strengths, namely agriculture, industry, biodiversity and cultural diversity, to create a balance between economic development, society and environmental sustainability. This BCG model can be one of the approaches to achieve Thailand's Carbon Neutrality goal by promoting the production and the use of low-carbon energy. For example, the so-called 30@30 policy will enhance the electric vehicle industry, where electric vehicles will account for 30 percent of the total domestic automobile production by 2030.
In closing, the Prime Minister reaffirmed Thailand’s determination to support the achievement of the UN Sustainable Development Goals and the Paris Agreement, which will lead to our shared future of sustainable economic development and energy security.
วันพุธที่ 8 กันยายน 2564
ส่งกำลังใจ...มอบถุงยังชีพ บรรเทาภัยโควิด-19 สู่ชุมชน ในกิจกรรม "เราทำความ ดี ด้วยหัวใจ"
สำนักงานปลัดกระทรวงกลาโหม จัดกิจกรรมโครงการจิตอาสา "เราทำความ ดี ด้วยหัวใจ”
โดยมี พลเอก ณัฐ อินทรเจริญ ปลัดกระทรวงกลาโหม เป็นประธาน โดยการมอบอุปกรณ์ทางการแพทย์และสิ่งของที่จำเป็นให้กับเจ้าหน้าที่และผู้ป่วย รวมทั้งประชาชนที่ได้รับผลกระทบจากเชื้อไวรัสโคโรนา 2019 (COVID-19) เนื่องในโอกาสเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2564 ณ วัดชินวรารามวรวิหาร ต.บางขะแยง อ.เมือง จ.ปทุมธานี
ภายในกิจกรรม ปลัดกระทรวงกลาโหม ได้ถวายเครื่องไทยธรรมและจตุปัจจัย มอบอุปกรณ์ทางการแพทย์และสิ่งของจำเป็นให้กับ พระมงคลวโรปการ เจ้าอาวาสวัดชินวรารามวรวิหาร รวมทั้งมอบอุปกรณ์ทางการแพทย์และสิ่งของจำเป็นได้แก่ เครื่องอุปโภคบริโภคให้กับศูนย์พักคอยผู้ป่วยโควิด และมอบถุงยังชีพให้กับผู้ป่วยติดเตียง สำหรับการดำเนินกิจกรรมในครั้งนี้ เป็นการเสริมสร้างความสัมพันธ์อันดี ระหว่างทหารกับพี่น้องประชาชนในการช่วยเหลือ และพัฒนาชุมชนให้มีความสะอาด สงบ ปลอดภัย น่าอยู่อาศัย ด้วยการปรับภูมิทัศน์ เก็บ กวาดขยะ ตัดแต่งกิ่งไม้ให้มีความสะอาดเรียบร้อย เพื่อสุขอนามัยที่ดีของประชาชนในพื้นที่โดยรอบ
#สำนักงานปลัดกระทรวงกลาโหม
#เราทำความดีด้วยหัวใจ
วันเสาร์ที่ 26 กุมภาพันธ์ 2565
โฆษกรัฐบาลเผย "นายกฯ" เตรียมลงพื้นที่ติดตามความคืบหน้าการพัฒนาท่าเรืออุตสาหกรรมมาบตาพุด รองรับ EEC จ.ระยอง พร้อมส่งมอบบ้านเคหะสุขฯ  ยกระดับบั้นปลายชีวิตผู้สูงวัย จ.สมุทรปราการ
โฆษกรัฐบาลเผย "นายกฯ" เตรียมลงพื้นที่ติดตามความคืบหน้าการพัฒนาท่าเรืออุตสาหกรรมมาบตาพุด รองรับ EEC จ.ระยอง พร้อมส่งมอบบ้านเคหะสุขฯ  ยกระดับบั้นปลายชีวิตผู้สูงวัย จ.สมุทรปราการ ในวันที่ 28 ก.พ นี้
วันนี้(26ก.พ.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีกำหนดการลงพื้นที่ปฏิบัติราชการติดตามผลการดำเนินงานให้เกิดผลเป็นรูปธรรมตามข้อสั่งการในวันจันทร์ที่28กุมภาพันธ์2565ณจังหวัดระยองและสมุทรปราการดังนี้
ช่วงเช้านายกรัฐมนตรีกำหนดเดินทางไปที่สำนักงานท่าเรืออุตสาหกรรมมาบตาพุดจังหวัดระยองเป็นประธานพิธีเปิดโครงการพัฒนาท่าเรืออุตสาหกรรมมาบตาพุดระยะที่3 (ช่วงที่1)สำหรับโครงการพัฒนาท่าเรืออุตสาหกรรมมาบตาพุดระยะที่3มีวัตถุประสงค์เพื่อจัดเตรียมโครงสร้างพื้นฐานสำหรับการขนส่งทางน้ำสนับสนุนภาคอุตสาหกรรมและรองรับการพัฒนาเขตพัฒนาพิเศษภาคตะวันออกโดยจะเป็นการเพิ่มขีดความสามารถและเพิ่มความจุในการขนถ่ายก๊าซธรรมชาติและสินค้าเหลวให้บริการรูปแบบท่าเทียบเรือสาธารณะนอกจากนี้นายกรัฐมนตรียังเตรียมเดินทางไปดูงานด้านการทำประมงพื้นบ้านและการแปรรูปสินค้าประมงกลุ่มประมงพื้นบ้านบ้านพร้อมลงพื้นที่โครงการป่าชายเลนในเมืองจังหวัดระยองป่าชายเลนพระเจดีย์กลางน้ำอัญมณีหนึ่งเดียวในระยองซึ่งเป็นป่าที่อุดมสมบูรณ์มีความหลากหลายทางชีวภาพมีพืชพันธุ์และสัตว์น้ำนานาชนิดรวมทั้งเป็นแหล่งท่องเที่ยวแหล่งเรียนรู้และยังเปรียบเสมือนปอดให้แก่คนระยอง
ส่วนในช่วงบ่าย นายกรัฐมนตรีเป็นประธานเปิดโครงการบ้านเคหะสุขเกษม(เทพารักษ์) ถ.เทพารักษ์ต.บางพลีใหญ่อ.บางพลีจ.สมุทรปราการตามนโยบายของรัฐบาลที่มุ่งส่งเสริมและช่วยเหลือให้ประชาชนมีที่อยู่อาศัยเป็นของตนเองโดยเฉพาะกลุ่มผู้มีรายได้น้อยและกลุ่มผู้สูงอายุสร้างความมั่นคงด้านที่อยู่อาศัยสำหรับผู้เกษียณอายุราชการลูกจ้างพนักงานของรัฐและลูกจ้างเกษียณอายุที่ยังไม่มีที่อยู่อาศัยเป็นของตนเองในรูปแบบเช่าระยะยาวที่มุ่งออกแบบภายใต้หลักอารยสถาปัตย์(Universal Design)คำนึงถึงสภาพแวดล้อมที่เหมาะสมกับผู้อยู่อาศัยซึ่งส่วนใหญ่เป็นผู้สูงอายุให้มีสิ่งอำนวยความสะดวกสภาวะแวดล้อมและคุณภาพชีวิตที่ดีพร้อมส่งเสริมสุขภาพควบคู่กันไป ภายใต้แผนแม่บทการพัฒนาที่อยู่อาศัยระยะ20ปี(พ.ศ.2560 – 2579)ตามนโยบายของรัฐบาลที่มุ่งหวังหวังยกระดับคุณภาพชีวิตเน้นย้ำคนไทยต้อง“มีบ้านมีที่อยู่อาศัย”เพื่อยกระดับความเป็นอยู่ให้ดีขึ้น
นายธนกรฯกล่าวว่าถือเป็นครั้งแรกในการลงพื้นที่ปฏิบัติราชการต่างจังหวัดของนายกรัฐมนตรีของปีพ.ศ.2565หลังจากที่งดปฏิบัติราชการต่างจังหวัดตั้งแต่ปลายปีที่ผ่านมาจากสถานการณ์การแพร่ระบาดโควิด-19นายกรัฐมนตรีเน้นย้ำการลงพื้นที่ในแต่ละครั้งจะต้องไม่กระทบกับการทำงานของข้าราชการและเจ้าหน้าที่ในพื้นที่ยืนยันต้องการไปติดตามงานและรับฟังปัญหาเพื่อนำมาแก้ไขปัญหาให้ตรงจุดรวมถึงให้กำลังใจพี่น้องประชาชน
-----------------
วันพฤหัสบดีที่ 29 กรกฎาคม 2564
ประกาศ ขสมก. ประจำวันที่ 29 กรกฎาคม 2564​ พบพนักงานติดเชื้อไวรัส COVID-19 จำนวน 14 ราย
ประกาศ ขสมก. ประจำวันที่ 29 กรกฎาคม 2564​ พบพนักงานติดเชื้อไวรัส COVID-19 จำนวน 14 ราย
1) พนักงานขับรถโดยสารปรับอากาศ สาย 519 เพศชาย อายุ 56 ปี
2) พนักงานเก็บค่าโดยสารรถปรับอากาศ สาย 105 เพศหญิง อายุ 47 ปี
3) พนักงานขับรถโดยสารธรรมดา สาย 96 เพศชาย อายุ 56 ปี
4) พนักงานเก็บค่าโดยสารรถปรับอากาศ สาย 511 เพศหญิง อายุ 49 ปี
5) พนักงานเก็บค่าโดยสารรถปรับอากาศ สาย 502 เพศหญิง อายุ 49 ปี
6) พนักงานเก็บค่าโดยสารรถปรับอากาศ สาย 39 เพศหญิง อายุ 48 ปี
7) พนักงานเก็บค่าโดยสารรถปรับอากาศ สาย 205 เพศหญิง อายุ 25 ปี
8) นายท่าปล่อยรถโดยสาร สาย 70 (ท่าประชานิเวศน์ 3) เขตการเดินรถที่ 7 เพศชาย อายุ 57 ปี
9) พนักงานเก็บค่าโดยสารรถธรรมดา สาย 70 เพศชาย อายุ 41 ปี
10) พนักงานเก็บค่าโดยสารรถปรับอากาศ สาย 11 เพศหญิง อายุ 23 ปี
11) พนักงานขับรถโดยสารธรรมดา สาย 13 เพศชาย อายุ 56 ปี
12) พนักงานธุรการ ระดับ 4 งานบริการ อู่คลองเตย เขตการเดินรถที่ 4 เพศหญิง อายุ 45 ปี
13) พนักงานเก็บค่าโดยสารรถธรรมดา สาย 59 เพศหญิง อายุ 60 ปี
14) พนักงานเก็บค่าโดยสารรถธรรมดา สาย 26 เพศหญิง อายุ 41 ปี
วันศุกร์ที่ 9 กรกฎาคม 2564
ความคืบหน้าการใช้จ่ายมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ได้เปิดให้ประชาชนใช้จ่ายวันแรกเมื่อวันที่ 1 กรกฎาคม 2564 โดยข้อมูล ณ วันที่ 8 กรกฎาคม 2564 มีผู้ใช้สิทธิทุกโครงการสะสมรวมกว่า 29.2 ล้านราย และมียอดใช้จ่ายสะสมรวมทั้งหมด 16,447.5 ล้านบาท
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ซึ่งประกอบด้วย โครงการคนละครึ่ง ระยะที่ 3 โครงการยิ่งใช้ยิ่งได้ โครงการเพิ่มกำลังซื้อให้แก่ผู้มีบัตรสวัสดิการแห่งรัฐระยะที่ 3 และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ได้เปิดให้ประชาชนใช้จ่ายวันแรกเมื่อวันที่ 1 กรกฎาคม 2564 โดยข้อมูล ณ วันที่ 8 กรกฎาคม 2564 มีผู้ใช้สิทธิทุกโครงการสะสมรวมกว่า 29.2 ล้านราย และมียอดใช้จ่ายสะสมรวมทั้งหมด 16,447.5 ล้านบาท โดยสรุปผลการใช้จ่ายได้ ดังนี้
1. โครงการคนละครึ่ง ระยะที่ 3 มีผู้ใช้สิทธิสะสมจำนวน 17.5 ล้านราย โดยมียอดการใช้จ่ายสะสมรวม 13,962.5 ล้านบาท แบ่งเป็นเงินที่ประชาชนจ่ายสะสม 7,050.5 ล้านบาท และรัฐร่วมจ่ายสะสม 6,912 ล้านบาท
2. โครงการยิ่งใช้ยิ่งได้ มีผู้ใช้สิทธิสะสมจำนวน 32,689 ราย โดยเป็นยอดการใช้จ่ายสะสมรวม 176.3 ล้านบาท
3. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิสะสมจำนวน 11.2 ล้านราย มียอดการใช้จ่ายรวม 2,211.6 ล้านบาท
4. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสมจำนวน 496,929 ราย มียอดการใช้จ่ายสะสมรวม 97.1 ล้านบาท
โฆษกกระทรวงการคลังได้ให้ข้อมูลเพิ่มเติมว่า ในส่วนของข้อเสนอการปรับปรุงรายละเอียดโครงการยิ่งใช้ยิ่งได้ ทั้งการขยายระยะเวลาการใช้จ่ายของประชาชนที่จะได้รับ e - Voucher จากเดิมที่สิ้นสุดวันที่ 30 กันยายน 2564 เป็นสิ้นสุดวันที่ 30 พฤศจิกายน 2564 และการเพิ่มวงเงินใช้จ่ายที่จะนำมาคำนวณสิทธิ e-Voucher ต่อวัน    เป็น 10,000 บาทต่อวันต่อคน ซึ่งเดิมคาดว่าจะเริ่มต้นได้ตั้งแต่วันที่ 15 กรกฎาคม 2564 จะเลื่อนออกไปก่อน โดยกระทรวงการคลังจะแจ้งให้ทราบต่อไปหลังจากคณะรัฐมนตรีให้ความเห็นชอบการปรับปรุงดังกล่าวแล้ว
ทั้งนี้ ประชาชนสามารถใช้จ่ายในโครงการต่าง ๆ ได้จนถึงวันที่ 31 ธันวาคม 2564 โดยสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com หรือ www.ยิ่งใช้ยิ่งได้.com
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515 (วันและเวลาราชการ)
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 27 ธันวาคม 2564
รมว.สุชาติ ห่วงใยลูกจ้างเหตุเพลิงไหม้โรงงานบีบอัดกระดาษ สั่ง 5 เสือแรงงานดูแลสิทธิประโยชน์อย่างเท่าเทียม
กระทรวงแรงงานห่วงใยลูกจ้างโรงงานบีบอัดกระดาษ จังหวัดชลบุรี ส่งพนักงานตรวจความปลอดภัย พนักงานตรวจแรงงานลงพื้นที่ พร้อมกำชับ 5 เสือแรงงานช่วยเหลือให้ได้รับสิทธิประโยชน์ตามกฎหมาย ทั้งด้านคุ้มครองแรงงานและประกันสังคม แม้จะเป็นแรงงานต่างด้าวก็ตาม
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีเกิดเหตุเพลิงไหม้ ภายในบริษัท ไทย พีส พัลพ์ (ไทยแลนด์) จำกัด ตั้งอยู่เลขที่ 550 หมู่ที่ 3 ต.หนองขาม อ.ศรีราชา จ.ชลบุรี ที่เกิดเหตุเป็นพื้นที่โรงงานขนาดใหญ่ ซึ่งเป็นโรงงานบีบอัดกระดาษ พบกลุ่มควันลอยพวยพุ่งออกมา ก่อนที่จะลุกลามไปติดก้อนกระดาษที่วางทับถมกันเป็นจำนวนมาก เจ้าหน้าที่จึงได้ระดมกำลังรถดับเพลิงจากองค์กรปกครองส่วนท้องถิ่นต่าง ๆ กว่า 10 คัน ฉีดน้ำสกัดเพลิงตามจุดจนสามารถควบคุมเพลิงได้ แต่จะใช้เวลาประมาณ 2 วัน ในการทำให้ดับสนิท โดยรถดับเพลิงต้องสลับเปลี่ยนหมุนเวียนกันเข้ามาดับเพลิง จากการตรวจสอบเบื้องต้น พบคนงานชาวกัมพูชา กว่า 40 คน กำลังช่วยกันขนของและช่วยเหลือเพื่อนที่ได้รับบาดเจ็บ จากแรงระเบิดของหม้อแปลง จำนวน 4 คน ออกมาจากโรงงาน และมีผู้ได้รับบาดเจ็บเล็กน้อยจำนวน 3 คน รวมมีผู้ได้รับบาดเจ็บทั้งหมด 7 คน ทั้งนี้เจ้าหน้าที่กู้ภัยได้ทำการปฐมพยาบาลเบื้องต้น ก่อนนำตัวส่งโรงพยาบาลสมเด็จพระบรมราชเทวี ณ ศรีราชา และโรงพยาบาลแหลมฉบัง กระทรวงแรงงานได้มอบให้กรมสวัสดิการและคุ้มครองแรงงานส่งพนักงานตรวจความปลอดภัยและพนักงานตรวจแรงงานลงพื้นที่ ได้สอบถามคนงานให้ข้อมูลว่า ก่อนเกิดเหตุตนเองและภรรยาได้ทำงานอยู่ภายในโรงงาน ปรากฏว่าได้เกิดเสียงระเบิดดังขึ้นจากหม้อแปลงไฟฟ้า หลังจากนั้นภรรยาตนเองที่ถูกแรงระเบิดได้วิ่งมาหาตนเอง ก่อนที่จะพากันวิ่งหนีตายออกมา ส่วนแรงระเบิดนั้น ก็ทำให้เพลิงลุกลามไปติดกองกระดาษที่วางทับถมกันอยู่ จนเกิดเหตุดังกล่าว ทั้งนี้ได้สั่งการให้ 5 เสือแรงงานเข้าให้ความช่วยเหลือในเรื่องของการประสานดูแลรักษาพยาบาลผู้บาดเจ็บ สิทธิประโยชน์ตามกฎหมาย ทั้งด้านคุ้มครองแรงงานและประกันสังคม รวมทั้งกรมการจัดหางานเข้าไปตรวจสอบการทำงานของคนต่างด้าว จัดหางานให้ถูกต้องและเสริมทักษะการทำงานให้แก่ลูกจ้างต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่าในช่วงหน้าหนาวและช่วงเทศกาลปีใหม่ในทุกปีที่ผ่านมา มีอุบัติเหตุในสถานประกอบกิจการเกิดขึ้นอยู่เสมอจึงขอความร่วมมือนายจ้าง ลูกจ้าง ในสถานประกอบกิจการ ตรวจสอบเครื่องจักร อุปกรณ์ไฟฟ้าทุกปี หากพบว่าชำรุดต้องซ่อมแซมทันที รวมทั้งปิดเครื่องจักร อุปกรณ์ไฟฟ้าและระบบต่าง ๆ ที่ไม่ได้ทำงานให้เรียบร้อย เพื่อจะได้ช่วยลดความเสี่ยงในการเกิดอุบัติเหตุได้และจากอุบัติเหตุในครั้งนี้ ได้มอบให้สำนักงานสวัสดิการและคุ้มครองแรงงานจังหวัดชลบุรี และศูนย์ความปลอดภัยในการทำงานเขต 2 เข้าตรวจสอบเบื้องต้น พร้อมทั้งเชิญนายจ้างเข้าพบเพื่อให้ข้อเท็จจริงเพิ่มเติมเพื่อดูแลสิทธิประโยชน์ของลูกจ้างและดำเนินการตามกฎหมายความปลอดภัยฯ พ.ศ. 2554 ต่อไป
วันจันทร์ที่ 11 ตุลาคม 2564
ข่าวดี WHO ยกระดับระบบดูแล "วัคซีนโควิด" ของไทยมีประสิทธิภาพ ระดับ 3
....
องค์การอนามัยโลก หรือ WHO ประกาศให้ระบบการกำกับดูแลวัคซีนของไทย (Thailand's National Regulatory Authority (NRA) for vaccine) อยู่ในระดับที่ 3 ซึ่งสูงสุดเป็นอันดับ 2 (ระดับวัด 1 ถึง 4 สูงสุดคือระดับ 4) ของระบบการจำแนกประเภท ในการกำกับดูแลวัคซีนระดับชาติ ตามมาตรฐานขององค์การอนามัยโลก
.
โดยประเมินผ่านเครื่องมือ Global Benchmarking Tool (GBT) ที่คำนึงถึงคุณภาพ ความปลอดภัย และประสิทธิภาพ จึงถือว่าระบบการกำกับดูแลวัคซีนมีเสถียรภาพ มีการบูรณาการการทำงานอย่างเป็นระบบ
.
ที่ผ่านมา ไทยได้ปรับปรุงระบบการกำกับดูแลวัคซีนมาอย่างต่อเนื่องเพื่อให้เหมาะสมกับความต้องการวัคซีนภายในประเทศที่เพิ่มมากขึ้น โดยเฉพาะอย่างยิ่งโครงการสร้างภูมิคุ้มกันให้เด็ก สะท้อนถึงศักยภาพของไทยในการเป็นหน่วยงานที่ได้รับความไว้วางใจ สามารถส่งออกวัคซีนที่ผลิตภายในประเทศได้ รวมถึงมีส่วนสนับสนุนการจัดหาวัคซีนในระดับภูมิภาคและระดับโลก
.
ข้อมูลอ้างอิง :https://www.who.int/thailand/news/detail/06-10-2021-thailand-s-vaccine-regulatory-system-reaches-who-s-second-highest-level
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 11 พฤศจิกายน 2564
รฟม. เข้าพบประชาสัมพันธ์จังหวัดภูเก็ต เพื่อประชาสัมพันธ์ การจัดประชุมรับฟังความคิดเห็น (เพิ่มเติม) โครงการระบบขนส่งมวลชนจังหวัดภูเก็ต ระยะที่ 1
ช่วงท่าอากาศยานนานาชาติภูเก็ต – ห้าแยกฉลอง
วันนี้ (11 พฤศจิกายน 2564) นางสาวจิรฐา วัฒนประดิษฐ์ ผู้อำนวยการสำนักสื่อสารองค์กร
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. นำเจ้าหน้าที่ฝ่ายพัฒนาโครงการรถไฟฟ้า รฟม. และที่ปรึกษาโครงการระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต – ห้าแยกฉลอง เข้าพบนางไอศยา สินบุษกร ประชาสัมพันธ์จังหวัดภูเก็ต และนายโสภณ เคี่ยมการ ผู้อำนวยการสถานีวิทยุกระจายเสียงแห่งประเทศไทย จังหวัดภูเก็ต เพื่อประชาสัมพันธ์การจัดการประชุมเพื่อประชาสัมพันธ์และรับฟังความคิดเห็น (เพิ่มเติม) โครงการระบบขนส่งมวลชนจังหวัดภูเก็ต ระยะที่ 1 ที่จะมีขึ้นในวันศุกร์ที่ 12 พฤศจิกายน 2564 ณ ห้องประชุมภูเก็ต แกรนด์ บอลรูม 1-2 ชั้น 2 โรงแรมรอยัล ภูเก็ต ซิตี้ อำเภอเมืองภูเก็ต จังหวัดภูเก็ต พร้อมกันนี้ ได้ประชาสัมพันธ์ข้อมูลโครงการ เพื่อสร้างการรับรู้ให้แก่ชาวจังหวัดภูเก็ต
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันอาทิตย์ที่ 12 กันยายน 2564
รัฐบาลชวนโหลดแอป “ทางรัฐ” เข้าถึงบริการภาครัฐได้ง่ายแค่ปลายนิ้ว สามารถดาวน์โหลดผ่านทั้งระบบ iOS และ Android
รัฐบาลชวนโหลดแอป “ทางรัฐ” เข้าถึงบริการภาครัฐได้ง่ายแค่ปลายนิ้ว สามารถดาวน์โหลดผ่านทั้งระบบ iOS และ Android
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี เร่งขับเคลื่อนนโยบายการพัฒนาภาครัฐสู่การเป็น “รัฐบาลดิจิทัล” มาโดยตลอด เพื่อพัฒนาระบบการบริการประชาชนให้ดีขึ้น การทำงานโปร่งใสตรวจสอบได้ ลดภาระค่าใช้จ่ายของประชาชน ลดขั้นตอนที่ยุ่งยากเกินความจำเป็น ซึ่งล่าสุด สำนักงานพัฒนารัฐบาลดิจิทัล (องค์การมหาชน) หรือ สพร. และหน่วยงานรัฐ อาทิ สำนักงานคณะกรรมการพัฒนาระบบราชการ (ก.พ.ร.) กรมการปกครอง สำนักงานปลัดกระทรวงการพัฒนาสังคมและความมั่นคงของมนุษย์ สถาบันทดสอบทางการศึกษาแห่งชาติ (องค์การมหาชน) บริษัท ข้อมูลเครดิตแห่งชาติ จำกัด และสำนักงานประกันสังคม ได้ร่วมกันพัฒนาแพลตฟอร์มกลาง ภายใต้ชื่อ “ทางรัฐ” ซึ่งเป็นแอปพลิเคชัน ที่รวบรวมงานบริการภาครัฐต่างๆ เพื่ออำนวยความสะดวกแก่ประชาชนในการติดต่อขอรับบริการผ่านช่องทางออนไลน์ ประชาชนสามารถเข้าถึงบริการภาครัฐจากทุกที่ทุกเวลา ผ่านสมาร์ทโฟน โดยดาวน์โหลดได้จากทั้งระบบ iOS และ Android
นางสาวรัชดา กล่าวต่อว่า แอปพลิเคชัน “ทางรัฐ” เป็นแพลตฟอร์มที่ออกแบบมาเพื่อตอบไลฟ์สไตล์ของประชาชนยุคดิจิทัล สามารถตรวจสอบสิทธิ จ่ายบิล หรือติดตามสถานะการขอใช้บริการจากภาครัฐได้อย่างสะดวก และหน่วยงานภาครัฐที่ต้องการยกระดับการให้บริการประชาชนให้มีประสิทธิภาพมากขึ้นสามารถนำข้อมูลและบริการต่าง ๆ มาให้บริการผ่านแอปพลิเคชัน “ทางรัฐ” ได้ด้วย ปัจจุบันมีบริการที่พร้อมให้บริการประชาชนกว่า 30 บริการ เช่น การตรวจสอบสิทธิประกันสังคม สถานะผู้ประกันตน สิทธิหลักประกันสุขภาพ เงินอุดหนุนเพื่อการเลี้ยงดูเด็กแรกเกิด ข้อมูลเครดิตบูโร หนังสือรับรองผลการทดสอบ O-Net เช็คโฉนดที่ดิน รวมถึงบริการค่าน้ำ ค่าไฟ ที่สามารถชำระค่าบริการผ่าน QR Code เป็นต้น โดยอนาคตจะมีบริการที่ครอบคลุมกว่า 100 บริการ ที่จะให้บริการประชาชนได้อย่างสะดวกรวดเร็วซึ่งจะเป็นศูนย์รวมบริการภาครัฐให้บริการประชาชนได้แบบเบ็ดเสร็จ ณ จุดเดียว
“จึงขอเชิญชวนประชาชนดาวน์โหลดแอปพลิเคชัน “ทางรัฐ” เพื่อการเข้าถึงบริการภาครัฐได้แบบเบ็ดเสร็จ ณ จุดเดียว และตลอด 24 ชั่วโมง ทั้งนี้รัฐบาลจะมุ่งมั่นสร้างสรรค์งานบริการให้ดียิ่งๆขึ้น ซึ่งตลอดระยะเวลาที่ผ่านมา ก็ได้สร้างการเปลี่ยนแปลงอย่างเป็นรูปธรรม จนเป็นที่ยอมรับในระดับสากล กล่าวคือ อันดับรัฐบาลดิจิทัลของไทย อยู่ที่ 57 จาก 193 ประเทศ ในปี2563 ดีขึ้น จากอันดับที่ 73 ในปี 2561 และอันดับที่ 77 ในปี 2559 นายกรัฐมนตรีได้ชื่นชมการพัฒนาอย่างชัดเจนนี้ พร้อมขอบคุณทุกความร่วมมือ และความพยายามของทุกหน่วยงานภาครัฐในการขับเคลื่อนรัฐบาลดิจิทัลตามนโยบายและยุทธศาสตร์ชาติที่วางไว้” นางสาวรัชดา กล่าว
วันพุธที่ 30 มีนาคม 2565
Thailand takes up BIMSTEC Chairmanship and commits to advance BIMSTEC cooperation toward prosperity, resilience and robustness, and openness
Thailand takes up BIMSTEC Chairmanship and commits to advance BIMSTEC cooperation toward prosperity, resilience and robustness, and openness
March 30, 2022, at 1250hrs, at Bhakdi Bodin Building, Government House, following the 5th Bay of Bengal Initiative for Multi-Sectoral Technical and Economic Cooperation (BIMSTEC) Summit, Prime Minister and Defense Minister Gen. Prayut Chan-o-cha, together with leaders and representatives of BIMSTEC member countries, attended the handover ceremony of BIMSTEC chairmanship. Deputy Government Spokesperson Traisuree Taisaranakul disclosed gist of the Prime Minister’s speech as follows:
The Prime Minister congratulated Sri Lanka for its successful chairmanship amidst various challenges, and expressed Thailand’s pleasure to take over the BIMSTEC chairmanship. During the 2-year chairmanship, Thailand strives to build upon Sri Lanka’s success, and propel BIMSTEC toward:
1. "Prosperity": Thailand commits to lead BIMSTEC toward prosperity and post-COVID-19 economic recovery through multilateral cooperation frameworks, connectivity, and adoption of innovation and technology.
2. "Resilience and Robustness": Mutual support among member countries will be promoted to cope with various challenges. Importance will be placed on recovery policies and use of digital technology to create sustainable and balanced future.
3. “Openness”: Thailand has placed importance on human capital, and strives to promote constructive participation of all sectors and their awareness on opportunities.
The Prime Minister emphasized that Thailand stands ready to share knowledge on the BCG economic model which the country adopts as national strategy for post-COVID-19 economic recovery, and expressed hope that BIMSTEC would become stronger in the next two years against challenges of all forms. Thailand’s determination as the next BIMSTEC Chair reflects in the Chairmanship logo and video presentation. The Golden Ears of Rice (Ruang Kao See Tong) and blue waves symbolize BIMSTEC as the world's food security sources and the connectivity of our region through maritime routes in the Bay of Bengal and the Indian Ocean. The curves of the rice and waves along the edge of the logo illustrate prosperity in collective endeavoring, and also present the resilience and unity of all Member States as a stakeholder that helps perpetuate BIMSTEC forward towards a “Prosperous, Resilient, and Open BIMSTEC for all.
At the 5th BIMSTEC Summit, the following 6 important documents have been signed and adopted:
Signed
1. BIMSTEC Charter
2. BIMSTEC Convention on Mutual Legal Assistance in Criminal Matters
3. Memorandum of Association on the Establishment of BIMSTEC Technology Transfer Facility (TTF)
4. Memorandum of Understanding (MoU) on Mutual Cooperation between Diplomatic Academies/Training Institutions of BIMSTEC Member States
Adopted
5. BIMSTEC Master Plan on Transport Connectivity
6. The 5th Summit Declaration
วันพุธที่ 4 สิงหาคม 2564
สมาคมธนาคารไทย ยืนยันให้บริการลูกค้า ประชาชนตามปกติพร้อมขยายมาตรการพักชำระหนี้เงินต้นและดอกเบี้ยครอบคลุมพื้นที่สีแดงเข้ม 29 จังหวัด
สมาคมธนาคารไทยประกาศแนวทางการให้บริการของสาขา ยกระดับพื้นที่สีแดงเข้มอีก 16 จ. เป็น 29 จ. พร้อมประสานธนาคารสมาชิกขยายมาตรการพักชำระหนี้ 2 เดือนครอบคลุมพื้นที่ได้รับผลกระทบ เพื่อบรรเทาความเดือดร้อน และหล่อเลี้ยงสภาพคล่องให้กับผู้ประกอบการและลูกจ้าง
จากมติของศูนย์บริหารสถานการณ์โควิด-19 (ศบค.) ปรับพื้นที่ควบคุมสูงสุดและเข้มงวด หรือพื้นที่สีแดงเข้ม จากเดิม 13 จังหวัด เพิ่มขึ้น 16 จังหวัด เป็น 29 จังหวัด ประกอบด้วย กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี เพชรบุรี และอ่างทอง โดยใช้มาตรการล็อกดาวน์เช่นเดียวกับ 13 จังหวัดในปัจจุบัน มีผลตั้งแต่วันที่ 3 สิงหาคม 2564
นายผยง ศรีวณิช ประธานสมาคมธนาคารไทย เปิดเผยว่า เพื่อชะลอและลดการแพร่การระบาดของโควิด -19 ที่เกิดขึ้น ธนาคารมีความจำเป็นต้องปิดการให้บริการของสาขาในบางพื้นที่เสี่ยงที่ตั้งอยู่ในพื้นที่ควบคุมสูงสุดและเข้มงวดหรือสีแดงเข้ม 29 จังหวัด เป็นการชั่วคราว โดยมีรายละเอียดดังนี้
1. ธนาคารจะปิดสาขาที่ตั้งอยู่ในห้างสรรพสินค้า สาขาในศูนย์การค้า และสาขาในคอมมูนิตี้มอลล์ ที่ตั้งอยู่ในพื้นที่สีแดงเข้ม 29 จังหวัด มีผลตั้งแต่วันที่ 3 สิงหาคม 2564 เป็นต้นไป
2. ลูกค้าสามารถใช้บริการที่สาขาทั่วไปที่เป็นสาขา Stand Alone ซึ่งเปิดให้บริการตามปกติ 5 วัน หรือ 7 วันทำการ ขึ้นกับการพิจารณาของแต่ละธนาคาร แต่จะเปิดให้บริการไม่เกินเวลา 15.30 น.
3. สาขาใน 3 จังหวัดภาคใต้ ประกอบด้วย ปัตตานี ยะลา และนราธิวาส เปิดให้บริการไม่เกินเวลา 15.00 น
4. สำหรับสาขาในห้างสรรพสินค้า สาขาในศูนย์การค้า หรือ สาขาในคอมมูนิตี้มอลล์ ที่ตั้งอยู่ในจังหวัดนอกเขตพื้นที่สีแดงเข้ม หรือพื้นที่ควบคุมอื่นๆ ยังคงเปิดให้บริการตามปกติ แต่จะต้องเปิดให้บริการไม่เกิน 17.00 น.
ทั้งนี้ ลูกค้าสามารถตรวจสอบรายชื่อสาขาใกล้เคียงที่เปิดให้บริการได้ทาง website ของแต่ละธนาคาร ซึ่งธนาคารสมาชิกพร้อมที่จะให้ความช่วยเหลือและคำแนะนำในการทำธุรกรรมผ่านช่องทาง Mobile Banking เช่น พร้อมเพย์ หรือการชำระเงินด้วย QR Code ที่ธนาคารสมาชิกเปิดให้บริการ เพื่อความสะดวก รวดเร็ว และ ลดความแออัดที่สาขา
สำหรับการให้ความช่วยเหลือเร่งด่วนที่ช่วยลูกค้าผู้ประกอบการที่ได้รับผลกระทบและความเดือดร้อนจากคำสั่งของ ศบค. ได้แก่มาตรการพักชำระหนี้ 2 เดือน สมาคมธนาคารไทยและธนาคารสมาชิกจะดำเนินมาตรการดังกล่าวให้ครอบคลุม 29 จังหวัดที่อยู่ในพื้นที่สีแดงเข้ม โดยลูกค้าผู้ประกอบการสามารถแจ้งความประสงค์ขอรับความช่วยเหลือกับธนาคารเจ้าหนี้ ผ่านช่องทางต่างๆ ทาง Call Center Line@ Facebook Website และ Mobile Application ได้ตั้งแต่วันนี้ ถึงวันที่ 15 สิงหาคม 2564
อย่างไรก็ตาม นายผยง ศรีวณิช กล่าวว่า การพักชำระเงินต้นและดอกเบี้ยภายใต้มาตรการพักชำระหนี้ 2 เดือนนี้ เป็นเพียงการเลื่อนการชำระออกไป ลูกหนี้ที่ยังมีศักยภาพและสามารถชำระหนี้ได้ควรจะชำระหนี้ต่อเนื่อง เพื่อไม่ให้ภาระหนี้ในอนาคตเพิ่มขึ้นสูงเกินจำเป็น
“สมาคมธนาคารไทยและธนาคารสมาชิก พร้อมให้ความช่วยเหลือลูกค้าผู้ประกอบการที่ได้รับผลกระทบให้มากที่สุด ซึ่งธนาคารแต่ละแห่งยังมีมาตรการอื่นๆ เพื่อช่วยเหลือลูกค้าแต่ละกลุ่มตามความเหมาะสม เพื่อลดภาระทางการเงินให้กับลกค้าผู้ประกอบการในช่วงที่ยังไม่มีรายได้หรือรายได้ลดน้อยลงและช่วยหล่อเลี้ยงสภาพคล่องให้กับผู้ประกอบการด้วย”
วันอังคารที่ 24 พฤษภาคม 2565
นายกฯ ชื่นชมการดำเนินงาน โกโก้ วัลเล่ย์ จ.น่าน ช่วยยกระดับชีวิตเกษตรกร สร้างงาน สร้างรายได้แก่ชุมชนตามนโยบายรัฐบาล สั่งการกระทรวงมหาดไทย-กระทรวงเกษตรฯ เข้าสนับสนุน
นายกฯ ชื่นชมการดำเนินงาน โกโก้ วัลเล่ย์ จ.น่าน ช่วยยกระดับชีวิตเกษตรกร สร้างงาน สร้างรายได้แก่ชุมชนตามนโยบายรัฐบาล สั่งการกระทรวงมหาดไทย-กระทรวงเกษตรฯ เข้าสนับสนุน
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (24 พฤษภาคม 2565) เวลา 08.45 น. ก่อนการประชุมคณะรัฐมนตรี ที่ตึกสันติไมตรี ทำเนียบรัฐบาล นายอาคม เติมพิทยาไพสิฐ รัฐมนตรีว่าการกระทรวงการคลัง พร้อมด้วยนายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร และนายมนูญ ทนะวัง ผู้ประกอบการร้าน Cocoa Valley Café เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนำเสนอนิทรรศการ “ธ.ก.ส. ยกระดับชีวิตเกษตรกรไทย สู่สังคมที่ภาคภูมิ” โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมเยี่ยมชมกิจกรรม
นายกรัฐมนตรีได้เยี่ยมชมนิทรรศการ “ธ.ก.ส. ยกระดับชีวิตเกษตรกรไทย สู่สังคมที่ภาคภูมิ” โดยนายมนูญ ทนะวัง เจ้าของ Cocoa Valley อำเภอปัว จังหวัดน่าน ผู้ชนะเลิศการประกวด โครงการ New Gen Hug บ้านเกิด และได้รับรางวัลถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำปี 2563 จัดโดยธนาคารเพื่อการเกษตรและสหกรณ์การเกษตร (ธ.ก.ส.) เป็นเกษตรกรผู้ทำสวนโกโก้ที่ปลูกแบบอินทรีย์ เพื่อให้เป็นช็อคโกแลตแท้ฝีมือคนไทย และยังพัฒนาเป็นขนมและเครื่องดื่ม เช่น ช็อคโกแลต โกโก้แบบผงชงดื่ม ขนม น้ำโกโก้สด รวมถึงต่อยอดเป็นผลิตภัณฑ์เวชสำอางจากไขมันโกโก้ เช่น ครีมบำรุงผิว สครับผิวจากโกโก้ รวมไปถึงการนำเปลือกโกโก้ไปทำสีย้อมผ้า นอกจากนี้ ยังเชื่อมโยงธุรกิจไปสู่การท่องเที่ยว โดยการเปิดคาเฟ่เพื่อให้นักท่องเที่ยวได้มาชิมผลผลิตจากสวน ทำรีสอร์ตเพื่อเป็นที่พักรองรับนักท่องเที่ยว รวมทั้งยังเชิญชวนผู้สูงอายุมาร่วมกันทำงาน เพื่อให้ผู้สูงอายุในชุมชนมีกิจกรรมและมีรายได้เลี้ยงชีพโดยไม่ต้องพึ่งลูกหลาน
โอกาสนี้ นายกรัฐมนตรีแสดงความชื่นชมการดำเนินงานของ โกโก้ วัลเล่ย์ ที่มีส่วนช่วยส่งเสริมให้เกิดธุรกิจภายในชุมชน เป็นการสร้างงาน สร้างอาชีพ สร้างรายได้ สู่ชุมชน ซึ่งเป็นไปตามแนวทางและนโยบายที่รัฐบาลได้ให้ไว้ ทั้งนี้ นายกรัฐมนตรีขอให้กระทรวงมหาดไทยและกระทรวงเกษตรและสหกรณ์เข้าดูแล ให้การสนับสนุน เพื่อให้เป็นต้นแบบแก่เกษตรกรอื่น ๆ ต่อไป
วันศุกร์ที่ 30 กรกฎาคม 2564
"ไลฟ์สดขายมังคุด" จุรินทร์ จับมือ ช่อง5 "รณรงค์กินมังคุดช่วยชาวสวน" สั่งผ่านแพลทฟอร์ม Ohlala   รุก "แก้ทุกทางทั้งตลาดภายในและส่งออก"
วันที่ 29 กรกฎาคม 2564 เวลา 9.30 น. นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ ร่วมกับ พลโทรังษี กิติญาณทรัพย์ กรรมการผู้อำนวยใหญ่สถานีวิทยุโทรทัศน์กองทัพบกช่อง 5
"ไลฟ์สด" ขายมังคุดผ่าน"โครงการกระทรวงพาณิชย์โดยกรมการค้าภายใน ร่วมใจ กองทัพบก ช่วยชาวสวนมังคุดใต้” ณ สถานีโทรทัศน์กองทัพบกช่อง 5 ถนนพหลโยธิน พญาไท กรุงเทพมหานคร
นายจุรินทร์ กล่าวว่า
เนื่องจากขณะนี้เกิดปัญหามังคุดภาคใต้ออกมากในช่วงปัญหาโควิดลุกลามพอดีและเกิดปัญหาการล็อกดาวน์ในพื้นที่หลายจังหวัดทำให้ล้งจากภาคตะวันออกไม่สามารถเดินทางไปรับซื้อที่แหล่งผลิตใหญ่โดยเฉพาะที่สำคัญเช่น นครศรีธรรมราช ชุมพร สุราษฎร์ธานีและจังหวัดในภาคใต้อื่นๆ กระทรวงพาณิชย์จึงร่วมมือกันกับหลายภาคส่วนในการช่วยแก้ปัญหามีมาตรการเชิงรุกเดินหน้า เช่น ช่วยกลุ่มที่รับซื้อมังคุดกิโลกรัมละ 3 บาทเพื่อให้ชาวสวนสามารถขายมังคุดได้ราคาเพิ่มขึ้น และผู้ส่งออกช่วยกิโลกรัมละ 5 บาท รวมทั้งประสานงานกับโมเดิร์นเทรดในการจัดพื้นที่ขายมังคุดเป็นพิเศษรณรงค์ให้ประชาชนบริโภคมังคุดช่วยชาวสวนมากขึ้นและการทำเกษตรพันธสัญญาซื้อขายล่วงหน้าตั้งเป้า 20,000 ตัน ขณะนี้เซ็นสัญญาไปได้แล้ว 17,600 ตัน และจับมือกับแพลตฟอร์มสำคัญ เช่น ohlala ของ ททบ.5 ในการรณรงค์ให้พี่น้องชาวไทยช่วยบริโภคมังคุดหรือสั่งซื้อมังคุดนำไปบริโภคหรือส่งต่อให้ญาติที่จังหวัดไหนก็ได้โดยไปรษณีย์ไทยจะเป็นตัวกลางในการประสานงานกับชาวสวนใส่กล่องที่ไปรษณีย์และจะไปส่งให้ตามที่ท่านสั่ง วันนี้ขายผ่านแพลตฟอร์ม ohlala กิโลกรัมละ 30 บาท จะมีส่วนในการช่วยเกษตรกรชาวสวนมังคุดได้มากในการระบายไปยังตลาดในประเทศ ส่วนตลาดต่างประเทศขอให้เป็นหน้าที่ตนกับผู้ส่งออกและกระทรวงพาณิชย์รวมทั้งกระทรวงเกษตรฯ สำหรับผู้ที่สนใจซื้อกับ ททบ.5 สามารถติดต่อได้ที่เบอร์ 061-418-8256 หรือแอดไลน์ TV5m
" ราคาเริ่มกระเตื้องขึ้นเพราะล้งจากจังหวัดจันทบุรีได้เข้าไปรับซื้อจากนครศรีธรรมราชชุมพรและจังหวัดอื่นๆมากขึ้น เมื่อวานตนได้ประชุมหารือร่วมกับผู้ว่าราชการจังหวัดนครศรีธรรมราช ชุมพร จันทบุรีและล้งรวมทั้งผู้ประกอบการขนส่งทั่วประเทศ ทุกฝ่ายจะร่วมกันอำนวยความสะดวกในการเข้าไปรับซื้อสถานการณ์จะดีขึ้นหลังจากนี้ โดยการส่งออกก่อนหน้านี้ไม่มีปัญหาในเดือนมิถุนายนผลไม้ส่งออกของเราขยายตัว 185% โดยเฉพาะมังคุดขยายตัวถึง 488% มาติดขัดช่วงล็อกดาวน์ที่กระทบเพราะตอนจังหวัดจันทบุรีคล่องตัวมากราคาดีมากเกรดเอกิโลกรัมละ 100-200 บาท แต่เมื่อภาคใต้ออกเจอปัญหาโควิดพอดี " นายจุรินทร์ กล่าว